
In atentia Primarului Municipiului Timisoara dl. Nicolae Robu

RAPORT  DE SPECIALITATE  

                  la proiectul de hotarare privind stabilirea impozitelor si taxelor locale pentru anul 2018

           in Municipiul Timisoara


Proiectul de hotarare privind stabilirea impozitelor si taxelor locale pentru anul 2018 este intocmit in conformitate cu prevederile Legii nr. 227/2015 privind Codul fiscal, cu modificarile si completarile ulterioare, ale HG nr.1/2016 pentru aprobarea Normelor Metodologice de aplicare a Legii nr.227/2015, cu modificarile si completarile ulterioare.


Astfel, in baza prevederilor Legii nr. 227/2015 privind Codul fiscal, cu modificarile si completarile ulterioare, consiliul local are competenta sa stabilească: nivelul impozitelor şi taxelor locale, când acestea se determină pe bază de cotă  procentuală si cand prin lege sunt stabilite limitele minime si maxime; cuantumul impozitelor si taxelor locale prevăzute în sumă fixă; stabilirea nivelului bonificaţiei de până la 10% conform prevederilor art. 462 alin. 2, art. 467 alin. 2, si art. 472 alin. 2 din Legea nr.227/2015;  scutiri/reduceri de la plata impozitelor si taxelor locale si a taxelor pentru eliberarea certificatelor, avizelor si autorizatiilor, in cazurile expres prevazute de lege in acest sens; alte taxe locale; taxe speciale; majorarea impozitelor si taxelor locale conform art. 489 din Codul fiscal. 

Referitor la taxele speciale, pentru funcţionarea unor servicii publice locale create în interesul persoanelor fizice şi juridice, precum si pentru promovarea turistica a localitatii, consiliile locale pot adopta taxe speciale, in conformitate cu prevederile art.484 din Legea nr.227/2015 privind codul fiscal. Domeniile în care consiliile locale pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr.273/2006 <LLNK 12003    45180 301   0 46>legiilegii privind finanţele publice locale, cu modificarile si completarile ulterioare. Taxele speciale se încasează numai de la persoanele fizice şi juridice care beneficiază de serviciile oferite de instituţia/ serviciul public de interes local, potrivit regulamentului de organizare şi funcţionare a acesteia/acestuia, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.

  Potrivit art.30 alin.1 si alin.2 din Legea nr.273/2006 privind finantele publice locale, pentru functionarea unor servicii publice locale, create în interesul persoanelor fizice si juridice, consiliile locale aproba taxe speciale, al căror cuantum se stabileşte anual. 
Potrivit prevederilor art. 491 din Legea nr. 227/2015 privind Codul fiscal, cu modificarile si completarile ulterioare :

 (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei  Publice.


(2) Sumele  indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti."


Raportat la rata negativa a inflatiei pentru anul 2016, de -1,5%, comunicata pe site-ul oficial al Ministerului Dezvoltarii Regionale si Administratiei Publice prin adresa Institutului National de Statistica nr.1585/13.02.2017, in anul 2018 impozitele si taxele locale stabilite intr-o suma in lei se mentin la nivelul celor aplicate in anul 2017, asa cum au fost stabilite in baza prevederilor Legii nr. 227/2015 privind Codul fiscal, cu modificarile si completarile ulterioare, cu incadrarea intre limitele minime si maxime prevazute de acestea, limite respectate in cuprinsul Proiectului de hotarare privind stabilirea impozitelor si taxelor locale pentru anul 2018 in Municipiul Timisoara.
De asemenea, se constata ca, in  Proiectul de hotarare prezentat  pentru  anul 2018, se mentin la nivelul din anul 2017: nivelul cotelor procentuale utilizate pentru calculul impozitelor si taxelor locale ce se stabilesc prin aplicarea unor cote procentuale asupra valorii impozabile; cazurile de scutire la plata impozitelor si taxelor locale; nivelurile impozitelor si taxelor locale si al taxelor speciale.  Astfel:

1. IMPOZITUL PE CLADIRI:


A.IN CAZUL PERSOANELOR FIZICE

      a. Pentru clădirile rezidenţiale şi clădirile-anexă, aflate în proprietatea persoanelor fizice 
(Art.457 alin.1 din Legea nr.227/2015 privind Codul fiscal actualizata): 
· In anul 2017 cota avuta in vedere la calculul impozitului este de  0,08% asupra valorii impozabile a cladirii;

· Pentru anul 2018 se propune aceeasi cota de  0,08% asupra valorii impozabile a cladirii.
b. Pentru clădirile nerezidenţiale aflate în proprietatea persoanelor fizice  

(Art.458 alin.1 si alin.2  din Legea nr.227/2015 privind Codul fiscal actualizata) :

In anul 2017 cota avuta in vedere la calculul impozitului este de 0,2% asupra valorii cladirii stabilita conform art.458 alin.1 lit.a-c.
Pentru anul 2018 se propune aceeasi cota de  0,2% asupra valorii cladirii stabilita conform art.458 alin.1 lit.a-c.

B. IN CAZUL PERSOANELOR JURIDICE


a. Pentru clădirile rezidenţiale aflate în proprietatea sau deţinute de persoanele juridice 
(Art.460 alin.1 si alin.10 din Legea nr.227/2015 privind Codul fiscal actualizata): 
· In anul 2017 cota avuta in vedere la calculul impozitului/taxei pe cladiri este de 0,08% asupra valorii impozabile a cladirii ;

· Pentru anul 2018 se propune aceeasi cota de  0,08% asupra valorii impozabile a cladirii.

b.Pentru clădirile nerezidenţiale aflate în proprietatea sau deţinute de persoanele juridice (Art.460 alin.2 si alin.10  din Legea nr.227/2015 privind Codul fiscal actualizata): 
· In anul 2017 cota  avuta in vedere la calculul impozitului/taxei pe cladiri  este de 1 % asupra valorii impozabile a cladirii;

· Pentru anul 2018 se propune aceeasi cota de  1% asupra valorii impozabile a cladirii.


2. TAXA PENTRU SERVICII DE RECLAMA SI PUBLICITATE 
(Art.477 alin.5 din Legea nr.227/2015 privind Codul fiscal actualizata): 
· Si in anul 2018 se propune aceeasi cota de 3% avuta in vedere la stabilirea taxei si in anul 2017.


3.IMPOZITUL PE SPECTACOLE 
(Art.481 alin.2 din Legea nr.227/2015 privind Codul fiscal actualizata): 
     
 In conformitate cu prevederile art. 481 alin.2 din Codul fiscal, Consiliile locale hotărăsc cota de impozit după cum urmează: 
a) până la 2% pentru spectacolul de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională;
b) până la 5% în cazul oricărei altei manifestări artistice decât cele enumerate la lit. a). 

In anul 2017 s-a avut in vedere cota de impozit  de 0 %, atat pentru spectacolul de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională, cat si in cazul oricarei altei manifestari artistice,  in vederea incurajarii organizarii de spectacole, de evenimente culturale, artistice și sportive, raportat la faptul ca, Timisoara este desemnat pentru anul 2021 oras Capitală Europeană a Culturii, cota care este avuta in vedere si in anul 2018.

4. ACORDAREA BONIFICATIEI DE 10% prevazuta de art. 462 alin. (2), art. 467 alin. (2) şi art. 472 alin. (2) din Legea nr.227/2015 privind Codul fiscal, actualizata:


- Si in anul 2018, se propune acordarea catre contribuabilii persoane fizice a bonificatie de 10%, pentru plata cu anticipatie a impozitului pe cladiri, a impozitului pe teren sau a impozitului asupra mijloacelor de transport, datorat pentru intregul an de catre contribuabilii persoane fizice, pana la data de 31 martie a anului 2018.


5. IN CEEA CE PRIVESTE CAZURILE DE SCUTIRE DE LA PLATA IMPOZITULUI / TAXEI PE CLADIRI, prevazute la art.456 alin.2 din Legea nr.227/2015 privind Codul Fiscal: 


- In anul 2018 se propun aceleasi scutiri acordate in anul 2017 prin HCLMT nr.175/15.11.2016.


 Referitor la  scutirea prevazuta de art.456 alin.2 lit.n din Codul Fiscal, respectv pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare,  precum si scutirea prevazuta de art.456 alin.2 lit.m din Codul Fiscal, respectiv pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare, 

se vor acorda in anul 2018 conform procedurii prevazute in Anexa 2 si Anexa 3 la proiectul de hotarare privind stabilirea impozitelor si taxelor locale pentru anul 2018. 

6. IN CEEA CE PRIVESTE CAZURILE DE SCUTIRE DE LA PLATA IMPOZITULUI/ TAXEI PE TEREN, prevazute la art.464 alin.2 din Legea nr.227/2015 privind Codul Fiscal:  


- In anul 2018 se propun aceleasi scutiri acordate in anul 2017 prin HCLMT nr.175/15.11.2016.

7. Pentru MIJLOACELE DE TRANSPORT HIBRIDE, se  propune  mentinerea si in anul 2018 a reducerii de 100%, in conformitate cu art. 470 alin.3 din Legea nr.227/2015 privind Codul Fiscal, acordata si in anul 2017 prin HCLMT nr.175/15.11.2016.

8. SCUTIRI DE LA PLATA TAXEI PENTRU ELIBERAREA CERTIFICATELOR, AVIZELOR SI AUTORIZATIILOR, prevazute la art.476 alin.2 din Codul fiscal actualizat:

-In anul 2018 se propun aceleasi scutiri acordate in anul 2017 prin HCLMT nr.175/15.11.2016.

9. SCUTIRI DE LA PLATA TAXELOR SPECIALE, prevazute la art.485 alin.1 din Codul fiscal actualizat:


- In anul 2018 se propun aceleasi scutiri acordate in anul 2017 prin HCLMT nr.175/15.11.2016. 


10. SCUTIRI DE LA PLATA TAXELOR INSTITUITE IN TEMEIUL art.486 Cod fiscal (ALTE TAXE), prevazute de art.487 din Codul fiscal actualizat: 

- In anul 2018 se propun aceleasi scutiri acordate in anul 2017 prin HCLMT nr.175/15.11.2016.

11. IN CEEA CE PRIVESTE NIVELURILE IMPOZITELOR/TAXELOR LOCALE STABILITE IN SUME FIXE, prevazute in Legea nr.227/2015 privind Codul fiscal, actualizata: art.465 alin.2 si alin.7; art. 457 alin.6, art.470 alin.2 pct.II din legea nr.227/2015 - Vehicule inregistrate; art.471 alin.8 pct.4 din legea nr.227/2015 - Nave de sport si agrement; art. 474 alin. (1)  ; art. 474 alin. (4); art. 474 alin. (10) ; art. 474 alin. (14); art. 474 alin. (15); art. 474 alin. (16);  art. 475 alin. (1); art. 475 alin. (2); art. 475 alin. (3):  

- Nivelurile propuse pentru anul 2018 conform Anexei 1, se mentin la nivelurile stabilite in anul 2017 prin Anexa 1 la HCLMT nr.175/15.11.2016 .

12. REFERITOR LA TAXELE SPECIALE reglementate de art.484 din Legea nr. 227/2015 privind Codul fiscal :


- Pentru anul 2018, taxele speciale instituite in anul 2017 prin Anexa 3 la HCLMT nr.175/15.11.2016, se mentin, in acelasi cuantum.

13. MAJORAREA IMPOZITULUI pentru terenurile agricole nelucrate timp de doi ani consecutiv, prevazuta de art.489 alin.4 din Legea nr.227/2015 privind Codul fiscal este aprobata prin  HCLMT nr.124/18.10.2016  privind majorarea impozitului pe teren cu 500% pentru terenul agricol nelucrat timp de 2 ani consecutiv, începand cu al treilea an, hotarare care va produce efecte pana la abrogare  .

14. MAJORAREA IMPOZITULUI PE CLĂDIRI ŞI IMPOZITUL PE TEREN cu până la 500% pentru clădirile şi terenurile neîngrijite, situate în intravilan, prevazuta de art.489 alin.5 din Legea nr.227/2015 privind Codul fiscal: 

- Se realizeaza in anul 2017 in conditiile  HCLMT nr. 266/20.12.2016 privind majorarea impozitului pe cladiri si a impozitului pe teren cu pana la 500% pentru cladirile si terenurile neingrijite situate in intravilan, pentru anul 2018 fiind necesara emiterea unei noi Hotarari de Consiliu Local in acest sens sau modificarea in mod corespunzator a hotararii existente, aceasta fiind valabila doar pentru anul 2017. 
Precizam ca, impozitele stabilite in sume fixe cat si cotele procentuale prevazute in Proiectul de hotarare privind stabilirea impozitelor si taxelor locale pentru anul 2018, se incadreaza intre limitele minime si cele maxime reglementate de Legea nr.227/2015 privind Codul fiscal, cu modificarile si completarile ulterioare.
DIRECTIA FISCALA A MUNICIPIULUI TIMISOARA

DIRECTOR EXECUTIV

           ADRIAN BODO

